IZVJEŠĆE SA MATURALNOG PUTOVANJA FRANCUSKA/ŠPANJOLSKA 2023.-2024.

1. DAN:

Učenici i nastavnici Drvodjeljske škole Zagreb (3.b, 3. r, 3.a, 3. c, 2. d, 2. e i 2. f) okupili su se na Zagrebačkom Velesajmu, te u 00:15 h krenuli prema Francuskoj. U prijepodnevnim satima stigli smo u kneževinu Monaco u kojem smo razgledali njegove znamenitosti, kao i poznatu četvrt Monte Carlo. Nakon toga uputili smo se prema poznatoj parfumeriji Galimard, Eze i gradu Nici. Prvu večer odsjeli smo u Cannes (hotel La Bocca i Le Cannet) u kojima je bila uključena večera.

2. DAN:

U ranim jutarnjim satima zaputili smo se prema Španjolskoj i Gradu Figueres u kojem smo posjetili muzej poznatog slikara Salvador Dalía. Nakon razgledavanja upitali smo se prema Lloret de Maru u kojem smo odsjeli pet dana u hotelu Xaine Park. Slijedila je večera i zabava, te odlazak u Tropics Disco klub.

3. DAN:

Nakon doručka uputili smo se prema Barceloni u kojoj smo proveli cijeli dan razgledavajući njezine poznate atrakcije Ulicu La Rambla, Gotičku četvrt, tržnicu la Boqueria i dr. Nakon toga uputili smo se prema Bazilici Sagrada Familia koju smo razgledali uz pratnju vodiča. Po povratku u hotel učenici i nastavnici napunili su baterije na večeri, te su izašli u Tropics Disco klub.

4. DAN:

Drugi dan posjetili smo Olimpijski muzej i L“Aquarium u Barceloni, nakon čega smo imali slobodno vrijeme za razgledavanje. Po povratku u hotel učenici su imali večeru, te su još jednu večer proveli u noćnim klubovima Grada Lloreta.

5. DAN:

Nakon slobodnog prijepodneva, uputili smo se prema muzeju Cosmo Caixa u kojem su učenici uživali u različitim znanstvenim izložbama koje su posvećene okolišu, prirodi, znanosti, povijesti i svemiru. Večer smo proveli u razgledavanju centra Barcelone.

6. DAN:

Peti dan u prijepodnevnim satima učenici su proveli kupajući se i razgledavajući maleni gradić Tossa de Mar koji je udaljen 15tak minuta od Lloreta. Učenici su u večeranim satima imali organizirano zadnji izlazak u Disco klub Tropics.

7. DAN:

U 10:00 h učenici i nastavnici odjavili su se iz hotela Xaine Park, te su imali slobodno vrijeme do 13:00 h, nakon toga uputili smo se prema zabavnom vodenom parku Marinaland. U 17:00 h zaputili smo se prema Geroni koju smo razgledali uz pratnju vodiča. U ponoć nas je autobus odvezao na aerodrom u Geroni sa kojega smo imali let u 4:30 h prema Zagrebu. Bilo je lijepo, zabavno i poučno. Vratili smo se puni dojmova, umorni, ali opet uzbuđeni što ćemo vidjeti svoje obitelji i prijatelje i prenijeti im naše događaje, iskustva i razmišljanja.

 Ivana Damjanović